钦定古今图书集成/明伦汇编/闺媛典/第365卷 > 《胡笳十八拍》前人
## 钦定古今图书集成/明伦汇编/闺媛典/第365卷 > 《胡笳十八拍》前人

我生之初尚无为，我生之后汉祚衰。天不仁兮降乱
离，地不仁兮使我逢此时。干戈日寻兮道路危，民卒
流亡兮共哀悲。烟尘蔽野兮胡卤盛，志意乖兮节义
亏。对殊俗兮非我宜，遭恶辱兮当告谁？笳一会兮琴
一拍，心愤怨兮无人知。

戎羯逼我兮为室家，将我行兮向天涯。云山万重兮
归路遐，疾风千里兮扬尘沙。人多暴猛兮如虺蛇，控弦被甲兮为骄奢。两拍张弦兮弦欲绝，志摧心折兮
自悲嗟。

越汉国兮入胡城，亡家失身兮不如无生。毡裘为裳
兮骨肉震惊，羯膻为味兮枉遏我情。鞞鼓喧兮从夜
达明，胡风浩浩兮暗塞营。伤今感昔兮三拍成，衔悲
畜恨兮何时平。

无日无夜兮不思我乡土，禀气含生兮莫过我最苦。
天灾国乱兮人无主，唯我薄命兮殁戎卤。殊俗心异
兮身难处，嗜欲不同兮谁可与语。寻思涉历兮多囏
阻，四拍成兮益凄楚。

雁南征兮欲寄边声。雁北归兮为得《汉音》。雁飞高兮
邈难寻。空断肠兮思《愔愔》。攒眉向月兮抚雅琴，五拍
泠泠兮意弥深。

冰霜凛凛兮身苦寒，饥对肉酪兮不能餐。夜闻陇水
兮声呜咽，朝见长城兮路杳漫。追思往日兮行李难，
六拍悲来兮欲罢弹。

“日暮风悲兮边声四起，不知愁心兮说向谁是。”“原野
萧条兮烽戍万里，俗贱老弱兮少壮为美。逐有水草
兮安家葺垒，牛羊满野兮聚如蜂蚁。草尽水竭兮牛
马皆徙，七拍流恨兮恶居于此。”

“为天有眼兮，何不见我独漂流。为神有灵兮，何事处
我天南海北头。我不负天兮，天何配我殊匹俦。我不
负神兮，神何殛我越荒州。”制兹八拍兮拟俳优，何知
曲成兮心转愁。

天无涯兮地无边，我心愁兮亦复然。人生倏忽兮如
白驹之过隙，愁不得欢乐兮当我之盛年。怨兮欲问
天，天苍苍兮上无缘。举头仰望兮空云烟，九拍怀情
兮谁与传。

“城头烽火不曾灭，疆场征战何时歇？杀气朝朝冲塞
门，胡风夜夜吹边月。故乡隔兮音尘绝，哭无声兮气
将咽。一生辛苦兮缘离别，十拍悲深兮泪成血。
我非贪生而恶死，不能捐身兮心有以。生仍冀得兮
归桑梓，死当埋骨兮长已矣。日居月诸兮在戎垒。胡
人宠我兮有二子，鞠之育之兮不羞耻，愍之念之兮
生长边鄙”，《十有一》拍兮因兹起，哀响缠绵兮彻心髓。
“东风应律兮暖气多，知是汉家天子兮布阳和。”“羌胡
蹈舞兮共讴歌”，“两国交懽兮罢兵戈。”“忽遇汉使兮称
近诏，遣千金兮赎妾身。”“喜得生还兮逢圣君，嗟别稚
子兮会无因。”“《十有二》拍兮哀乐均，去住两情兮难具
陈。”

不谓残生兮却得还归，抚抱胡儿兮泣下沾衣。汉使
迎我兮四牡𬴂𬴂，号失声兮谁得知。与我生死兮逢
此时，愁为子兮日无光辉。焉得羽翼兮将汝归，一步
一远兮足难移。魂消影绝兮恩爱遗，十有三拍兮弦
急调悲，肝肠搅刺兮人莫我知。

“身归国兮儿莫之随，心悬悬兮长如饥。四时万物兮
有盛衰，惟我愁苦兮不暂移。”“山高地阔兮见汝无期，
更深夜阑兮梦汝来斯。梦中执手兮一喜一悲，觉后
痛吾心兮无休歇。”时十有四拍兮涕泪交垂，“河水东
流”兮心是思。

《十五拍》兮节调促，气填胸兮谁识曲？处穹庐兮偶殊
俗，愿得归来兮天从欲。再还汉国兮懽心足，心有怀
兮愁转深。日月无私兮曾不照临。子母分离兮意难
任。“同天隔越兮如商参，生死不相知兮何处寻。”
《十六拍》兮思茫茫，我与儿兮各一方。日东月西兮徒
相望，不得相随兮空断肠。对萱草兮忧不忘，弹鸣琴
兮情何伤，今别子兮归故乡。旧怨平兮新怨长，泣血
仰头兮诉苍苍，胡为生兮独罹此殃。

《十七拍》兮心鼻酸，关山阻修兮行路难。去时怀物兮
心无绪，来时别儿兮思漫漫。塞上黄蒿兮枝枯叶干，
沙场白骨兮刀痕箭瘢。风霜凛凛兮春夏寒，人马饥
豗兮筋力单。岂知重得兮“入长安，叹息欲绝兮泪阑
干。”

《胡笳》本自出胡中，缘琴翻出音律同。十八拍兮曲虽
终，响有馀兮思无穷。是知丝竹微妙兮均造化之功，
哀乐各随人心兮有变则通。胡与汉兮异域殊风，天
与地隔兮子西母东。苦我怨气兮浩于长空，六合虽
广兮受之应不容。